ไฟแนนซ์ทูเดย์
โดย...ภูคา
9 ต.ค. 2558

โดย...ภูคา 
... หลัง อภิศักดิ์ ตันติวรวงศ์ รมว.คลัง สั่งขีดเส้นใต้แก้ปัญหาแบงก์รัฐต้องคืบหน้าก่อนสิ้นปีนี้ ล่าสุดธนาคารอิสลามแห่งประเทศไทย (ไอแบงก์)  แย้มว่ามีพันธมิตรมาเจรจาร่วมทุนแล้ว 5-6 ราย จากตะวันออกกลาง อาเซียน และยุโรป คาดว่าก่อนสิ้นปีนี้จะรู้ว่าเลือกใครและร่วมทุนสำเร็จในไตรมาสแรกของปีหน้า ส่วนหนี้เสียก็ลดไปแล้วกว่าหมื่นล้านบาท 
... ยังคงมุ่งสู่การปรับลุคเพื่อตอบโจทย์คนรุ่นใหม่ล่าสุด ชาติชาย พยุหนาวีชัย ผู้อำนวยการธนาคารออมสิน จัดประกวด GSB Smart MC 2015 คัดเลือกพนักงานชายและหญิง สวยหล่อ เอามาเป็นพรีเซนเตอร์ให้ธนาคาร มีรางวัลเงิน 1 แสนบาท 
... ธนาคารไทยพาณิชย์ แจ้งเปลี่ยนตัวกรรมการ หลัง กุลิศ สมบัติศิริ ไปเป็นอธิบดีกรมศุลกากร มีผลวันที่ 2 ต.ค.นี้
... แว่วว่าคลังจะพิถีพิถันในการเลือกบอร์ดและเอ็มดีแบงก์อาคารสงเคราะห์เป็นพิเศษ เพราะจะมีบทบาทในการกระตุ้นเศรษฐกิจมากรองจากแบงก์ออมสิน